Täna saadeti Tallinnas Kaarli kirikus viimsele teekonnale juuni lõpus Haapsalu lähistel hukkunud piirivalvurite Renee Karki ja Tarmo Kammer.
Talituse viis läbi politsei- ja piirivalveameti peakaplan Valdo Lust, ärasaatmisel osalesid president Toomas Hendrik Ilves, riigikogu esimees Eiki Nestor, peaminister Taavi Rõivas, kaitseväe juhtaja kindralleitnant Riho Terras, politsei- ja piirivalveameti peadirektor Elmar Vaher, siseministeeriumi ning politsei- ja piirivalveameti esindajad.
Pärast talituse lõppu kanti sargad auvalvega kirikust välja.
Karki sark liikus muldasängitamiseks Haapsalu Metsakalmistule. Tarmo Kammeri urn maetakse augustis.